pythainlp/thaigov-v2-corpus-22032023 huggingface dataset:
วันศุกร์ที่ 16 ธันวาคม 2565
​รมช.ประภัตร เดินหน้ามอบโค "โครงการธนาคารโค - กระบือ เพื่อเกษตรกร ตามพระราชดำริ "
​รมช.ประภัตร เดินหน้ามอบโค "โครงการธนาคารโค - กระบือ เพื่อเกษตรกร ตามพระราชดำริ " พร้อมมอบพันธุ์ปลา และชี้แจง "โครงการสานฝันสร้างอาชีพ ยกระดับรายได้เกษตรกร" แก่พี่น้องเกษตรกรจังหวัดเชียงราย
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานในพิธีมอบโค ในโครงการธนาคารโค - กระบือ เพื่อเกษตรกร ตามพระราชดำริ มอบเวชภัณฑ์ฟื้นฟูสุขภาพสัตว์ และมอบพันธุ์ปลา ณ สหกรณ์การเกษตรแม่สรวย จำกัด อ.แม่สรวย และอบต.เวียง อ.เวียงป่าเป้า จ.เชียงราย โดยมี นายวิวัฒน์ ไชยชอุ่ม ผู้อำนวยการกองส่งเสริมและพัฒนาการปศุสัตว์ กรมปศุสัตว์ พร้อมหน่วยงานที่เกี่ยวข้อง ประชาชนและเกษตรกรเข้าร่วม ว่า โครงการธนาคารโค - กระบือ เพื่อเกษตรกร ตามพระราชดำริ เกิดขึ้นจากพระมหากรุณาธิคุณ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัวที่ทรงพระราชทานมอบโค ให้แก่เกษตรกร พื่อช่วยเหลือเกษตรกรที่ยากจน ได้มีโคเป็นทรัพย์สินของตนเอง และขยายผลให้กับเกษตรกรข้างเคียง เป็นปัจจัยในการประกอบอาชีพเกษตรกรรม เพิ่มผลผลิตทางการเกษตร ได้มูลโคเป็นปุ๋ยคอกเป็นการเพิ่มรายได้ ลดรายจ่าย ทำให้เกษตรกรมีรายได้และมีความเป็นอยู่ที่ดีขึ้น รวมถึงเป็นการสนับสนุนให้เกษตรกรมีส่วนร่วมในการรวมกลุ่ม สร้างความเข้มแข็งให้กับชุมชนอีกด้วย
รมช.ประภัตร กล่าวเพิ่มเติมว่า วันนี้ได้ส่งมอบโค ในโครงการธนาคารโค - กระบือ เพื่อเกษตรกร ตามพระราชดำริ แก่พี่น้องเกษตรกร จ.เชียงราย จำนวน 55 ตัว โดยมอบให้กลุ่มเกษตรกรในพื้นที่ อ.แม่สรวย 15 ราย อ.พาน 26 ราย และอ.เวียงป่าเป้า 14 ราย พร้อมเวชภัณฑ์ฟื้นฟูสุขภาพสัตว์ และแนะนำ "โครงการสานฝันสร้างอาชีพ ยกระดับรายได้เกษตรกร" ทั้งกำชับให้ส่วนราชการกระทรวงเกษตรฯ ในพื้นที่จังหวัดเชียงราย เร่งทำประชาสัมพันธ์โครงการ และสนับสนุนเกษตรกรเข้าร่วมโครงการ โดยโครงการดังกล่าวฯ เป็นความร่วมมือระหว่างกระทรวงเกษตรฯ กับธนาคารเพื่อการเกษตรและสหกรณ์การเกษตร (ธ.ก.ส.) โดย ธ.ก.ส จะปล่อยสินเชื่อให้เป็นทุนหมุนเวียนแก่เกษตรกร สำหรับใช้ประกอบอาชีพการเกษตรเน้นอาชีพที่มีตลาดรองรับ โดยกระทรวงเกษตรฯ จะช่วยหาตลาดให้ มีการประกันราคารับซื้อผลผลิต สามารถสร้างรายได้ในระยะสั้น 4 – 6 เดือน ซึ่ง ธ.ก.ส. ได้รับการอนุมัติวงเงินกว่า 30,000 ล้านบาท ปล่อยกู้เป็นรายบุคคล หนี้เสียสามารถกู้ได้สามารถใช้บุคคลรวม 3 คน หรือหลักทรัพย์ค้ำประกันได้ โดยจะปล่อยกู้สูงสุดรายละ 100,000 บาท /1 – 3 ปี อัตราดอกเบี้ยร้อยละ 4 และปีที่ 4 - 5 ดอกเบี้ยตามปกติของธนาคาร ผู้ที่สนใจสามารถสอบถามรายละเอียดเพิ่มเติมได้ที่ ธนาคารเพื่อการเกษตรและสหกรณ์การเกษตร (ธ.ก.ส.) ทุกสาขาใกล้บ้าน
วันศุกร์ที่ 16 ธันวาคม 2565
คณะผู้บริหารกระทรวงคมนาคม ร่วมลงนามถวายพระพร สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
ขอให้ทรงหายจากพระอาการประชวร และทรงมีพระพลานามัยสมบูรณ์แข็งแรง
นายศักดิ์สยาม ชิดชอบ รัฐมนตรีว่าการกระทรวงคมนาคม ลงนามถวายพระพร สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ขอให้ทรงหายจากพระอาการประชวร และทรงมีพระพลานามัยสมบูรณ์ แข็งแรง โดยมี นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม นายชยธรรม์ พรหมศร ปลัดกระทรวงคมนาคม นายพิศักดิ์ จิตวิริยะวศิน และนายสรพงศ์ ไพฑูรย์พงษ์ รองปลัดกระทรวงคมนาคม นายจิรุตม์ วิศาลจิตร อธิบดีกรมการขนส่งทางบก รักษาราชการแทนรองปลัดกระทรวงคมนาคม คณะผู้บริหาร และหัวหน้าหน่วยงานในสังกัดกระทรวงคมนาคม ร่วมลงนามถวายพระพร ในวันที่ 16 ธันวาคม 2565 ณ บริเวณชั้น 1 อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย
สำนักพระราชวังได้มีแถลงการณ์ เรื่อง สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ทรงพระประชวร โดยเมื่อวันที่ 14 ธันวาคม 2565 เวลา 18.20 น. สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ทรงทำการฝึกสุนัขทรงเลี้ยงที่จะเข้าแข่งขันใช้งานตามมาตรฐานสากลในรายการ Thailand Working Dog Championship by Royal Thai Army 2022 ระหว่างวันที่ 10 - 19 ธันวาคม 2565 ณ สนามฝึกกองพันสุนัขทหาร อำเภอปากช่อง จังหวัดนครราชสีมา ในระหว่างที่ทรงทำการฝึก ทรงมีพระอาการประชวรหมดพระสติ ด้วยพระอาการทางพระหทัย คณะแพทย์ประจำพระองค์จึงได้เชิญเสด็จพระราชดำเนินไปปฐมพยาบาล ณ โรงพยาบาลปากช่องนานา พระอาการประชวรคงที่ในระดับหนึ่ง จากนั้น ได้เชิญเสด็จประทับเฮลิคอปเตอร์พระที่นั่งเข้ารับการรักษาพระองค์ ณ โรงพยาบาลจุฬาลงกรณ์ สภากาชาดไทย เพื่อถวายการตรวจพระวรกายอย่างละเอียด และประทับรักษาพระองค์ต่อไป
ทั้งนี้ สำนักพระราชวังได้จัดสถานที่สำหรับลงนามถวายพระพร สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ตั้งแต่วันที่ 16 ธันวาคม 2565 เวลา 08.00 - 16.00 น. ณ บริเวณชั้น 1 อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย โดยไม่เว้นวันหยุดราชการ
วันศุกร์ที่ 16 ธันวาคม 2565
16/12/2565
ธ.ก.ส. เพิ่มช่องทางการถอนเงินโดยไม่ใช้บัตรผ่านธนาคารไทยพาณิชย์
ธ.ก.ส. เพิ่มช่องทางการถอนเงินโดยไม่ใช้บัตรผ่านตู้ ATM / CDM ธนาคารไทยพาณิชย์ เพื่ออำนวยความสะดวกให้ลูกค้า ธ.ก.ส. สามารถถอนเงินได้อย่างสะดวกสบาย เพียงทำรายการจากแอปพลิเคชัน A-Mobile Plus และนำรหัสไปถอนเงินที่ตู้ ATM / CDM ธนาคารไทยพาณิชย์ใกล้บ้านคุณ
ธ.ก.ส. เพิ่มช่องทางการถอนเงินโดยไม่ใช้บัตรผ่านตู้ ATM / CDM ธนาคารไทยพาณิชย์ เพื่ออำนวยความสะดวกให้ลูกค้า ธ.ก.ส. สามารถถอนเงินได้อย่างสะดวกสบาย เพียงทำรายการจากแอปพลิเคชัน A-Mobile Plus และนำรหัสไปถอนเงินที่ตู้ ATM / CDM ธนาคารไทยพาณิชย์ใกล้บ้านคุณได้ตลอด 24 ช.ม.
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ได้เพิ่มช่องทางบริการถอนเงินสดโดยไม่ใช้บัตร (ATM Cardless Withdrawal) บนแอปพลิเคชัน A-Mobile Plus ให้กับเกษตรกรและประชาชนทั่วไปผ่านธนาคารไทยพาณิชย์ เพื่อเป็นการอำนวยความสะดวกให้กับลูกค้า ธ.ก.ส. ให้สามารถถอนเงินได้ทุกที่ ทุกเวลา โดยมีเงื่อนไขดังนี้ ลูกค้าสามารถทำรายการผ่านแอปพลิเคชัน A-Mobile Plus และนำรหัสถอนเงิน 6 หลักไปทำรายการถอนเงินผ่านเครื่อง ATM / CDM ของธนาคารไทยพาณิชย์ จำนวนกว่า 12,000 แห่งทั่วประเทศ ภายในระยะเวลา 15 นาที ค่าธรรมเนียม 15 บาทต่อรายการ โดยเริ่มเปิดให้บริการ ตั้งแต่บัดนี้เป็นต้นไป นอกจากนี้ ธ.ก.ส. ยังมีช่องทางให้บริการผ่าน Banking Agent อื่น ๆ ได้แก่ เคาน์เตอร์เซอร์วิส ตู้บุญเติม เติมสบาย และบิ๊กซี ซึ่งเป็นการอำนวยความสะดวกแก่เกษตรกรลูกค้าในการเข้าถึงบริการทางการเงินได้อย่างหลากหลายในทุกช่วงเวลาที่ต้องการ ซึ่งเป็นการช่วยลดค่าใช้จ่ายและประหยัดเวลาในการเดินทางมาติดต่อที่ธนาคารโดยตรง
ด้าน นายวิฑูรย์ พรสกุลวานิช รองผู้จัดการใหญ่อาวุโส ประธานเจ้าหน้าที่บริหาร กลุ่มธุรกิจ Integrated Channels และรักษาการ รองผู้จัดการใหญ่อาวุโส ประธานเจ้าหน้าที่บริหาร กลุ่มธุรกิจ Retail and Business Banking ธนาคารไทยพาณิชย์ กล่าวว่า “ธนาคารไทยพาณิชย์มุ่งมั่นพัฒนาด้านเทคโนโลยีอย่างต่อเนื่อง เพื่อเพิ่มศักยภาพ และเพิ่มโอกาสในการเข้าถึงบริการทางการเงินให้กับลูกค้าทุกกลุ่ม ล่าสุดได้ร่วมมือกับ ธ.ก.ส. โดยการนำเอาความแข็งแกร่งด้านเครือข่ายตู้ ATM / CDM ของไทยพาณิชย์ที่ครอบคุลมทั่วประเทศ มาพัฒนาขีดความสามารถในการให้บริการถอนเงินสดโดยไม่ใช้บัตร (cardless) ผ่านแอปพลิเคชัน A-Mobile Plus ที่ตู้ ATM / CDM ของไทยพาณิชย์ เพื่อมอบประสบการณ์การที่ดีในการให้บริการลูกค้าจากออนไลน์สู่ออฟไลน์ที่เชื่อมถึงกันอย่างไร้รอยต่อ เราหวังเป็นอย่างยิ่งว่าความร่วมมือในครั้งนี้ จะสามารถช่วยอำนวยความสะดวก ตอบโจทย์ความต้องการของลูกค้าในยุคปัจจุบัน พร้อมทั้งเพิ่มการเข้าถึงบริการทางการเงินให้กับลูกค้าของ ธ.ก.ส. ทั่วประเทศ”
วันศุกร์ที่ 16 ธันวาคม 2565
16/12/2565
โฆษกรัฐบาลเผย นายกฯ ห่วงใยประชาชน หลายพื้นที่มีอากาศหนาวเย็นอุณหภูมิลดลง ช่วง 17-20 ธ.ค. ขอให้ประชาชนรักษาสุขภาพ ดูแลร่างกายให้อบอุ่น เตรียมเครื่องนุ่งห่มกันหนาวให้พร้อมและเพียงพอ
โฆษกรัฐบาลเผย นายกฯ ห่วงใยประชาชน หลายพื้นที่มีอากาศหนาวเย็นอุณหภูมิลดลง ช่วง 17-20 ธ.ค. ขอให้ประชาชนรักษาสุขภาพ ดูแลร่างกายให้อบอุ่น เตรียมเครื่องนุ่งห่มกันหนาวให้พร้อมและเพียงพอ
วันนี้ 16 ธันวาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยพี่น้องประชาชนในช่วงอากาศเปลี่ยนแปลง ซึ่งหลายพื้นที่มีอากาศหนาวเย็นอุณหภูมิลดลง หลังกรมอุตุนิยมวิทยาได้ออกประกาศ ระบุว่า ในช่วงวันที่ 17-20 ธันวาคมนี้ บริเวณความกดอากาศสูงหรือมวลอากาศเย็นกำลังแรงอีกระลอกจากประเทศจีนจะแผ่เสริมลงมาปกคลุมประเทศไทยตอนบน ทำให้ประเทศไทยตอนบนมีอากาศเย็นถึงหนาว และอุณหภูมิจะลดลงกับมีลมแรง โดยภาคเหนือและภาคตะวันออกเฉียงเหนือ อุณหภูมิจะลดลง 6-8 องศาเซลเซียส บริเวณพื้นราบอุณหภูมิต่ำสุด 10-18 องศาเซลเซียส ส่วนบริเวณยอดดอยและยอดภูมีอากาศหนาวถึงหนาวจัดและมีน้ำค้างแข็งบางพื้นที่ อุณหภูมิต่ำสุด 2-10 องศาเซลเซียส สำหรับภาคกลาง ภาคตะวันออก รวมทั้งกรุงเทพมหานครและปริมณฑล อุณหภูมิจะลดลง 3-5 องศาเซลเซียส อุณหภูมิต่ำสุด 15-21 องศาเซลเซียส นอกจากนี้ มรสุมตะวันออกเฉียงเหนือที่พัดปกคลุมอ่าวไทยและภาคใต้จะมีกำลังแรงขึ้น ทำให้ภาคใต้ตอนล่างมีฝนตกหนักถึงหนักมากบางพื้นที่ ขอให้ประชาชนในบริเวณภาคใต้ระวังอันตรายจากฝนตกหนักและฝนที่ตกสะสมซึ่งอาจทำให้เกิดน้ำท่วมฉับพลันและน้ำป่าไหลหลาก โดยเฉพาะพื้นที่ลาดเชิงเขาใกล้ทางน้ำไหลผ่านและพื้นที่ลุ่มไว้ด้วย
“นายกรัฐมนตรีห่วงใยในสุขภาพของประชาชน ขอให้ประชาชนดูแลรักษาสุขภาพเนื่องจากสภาพอากาศที่หนาวเย็นลง โดยเฉพาะเด็กเล็ก ผู้สูงอายุ และผู้ป่วย ดูแลร่างกายให้อบอุ่น ดังนั้น ควรเตรียมเครื่องนุ่งห่มกันหนาวให้พร้อมและเพียงพอ พร้อมทั้งดูแลร่างกายให้แข็งแรง ออกกำลังกายและรับประทานอาหารที่มีประโยชน์ ทั้งนี้ หากพื้นที่ใดมีความจำเป็นที่จะต้องก่อไฟเพื่อช่วยให้อุ่นขึ้น ขอให้ดูแลระมัดระวังในเรื่องอัคคีภัยด้วย” นายอนุชาฯ กล่าว
นายอนุชาฯ กล่าวด้วยว่า ขอให้พี่น้องประชาชนติดตามข่าวสาร และประกาศจากกรมอุตุนิยมวิทยาอย่างใกล้ชิดในระยะนี้ เพราะนอกจากจะได้เตรียมพร้อมรับกับสภาพอากาศที่หนาวเย็นลงแล้ว ในภาคใต้ยังต้องระวังอันตรายจากฝนตกหนักและฝนที่ตกสะสมซึ่งอาจทำให้เกิดน้ำท่วมฉับพลันและน้ำป่าไหลหลาก โดยเฉพาะพื้นที่ลาดเชิงเขาใกล้ทางน้ำไหลผ่านและพื้นที่ลุ่มด้วย โดยสามารถติดตามได้ที่เว็บไซต์กรมอุตุนิยมวิทยา www.tmd.go.th หรือโทรศัพท์สอบถามที่สายด่วน หมายเลข 1182 ได้ตลอด 24 ชั่วโมง
วันศุกร์ที่ 16 ธันวาคม 2565
16/12/2565
​นายกรัฐมนตรี ประชุมสุดยอดอาเซียน-สหภาพยุโรป สมัยพิเศษ ที่ประเทศเบลเยี่ยม
วันศุกร์ที่ 16 ธันวาคม 2565
ต่อจากนี้ไป ขอเชิญรับฟังไทยคู่ฟ้า
พลเอก ประยุทธ์ จันทร์โอชา นายกรัฐมนตรี ร่วมประชุมสุดยอดอาเซียน-สหภาพยุโรป สมัยพิเศษ
เมื่อวันที่ 13-15 ธ.ค.2565 ณ กรุงบรัสเซลล์ ราชอาณาจักรเบลเยี่ยม โดยไทยเสนอให้ทั้ง 2
ภูมิภาคร่วมกันสร้างสภาพแวดล้อมที่เอื้อต่อการพัฒนา
สร้างพื้นที่ทางการทูตและข้อริเริ่มเพื่อสันติภาพโดยแยกเรื่องการสู้รบออกจากความร่วมมือและการช่วยเหลือท
างเศรษฐกิจและมนุษยธรรม ร่วมกันยกระดับมาตรฐานสิ่งแวดล้อมโดยไม่นำไปเป็นอุปสรรคทางการค้า
ร่วมมือด้านการเปลี่ยนผ่านทางดิจิทัล และให้อาเซียนมีส่วนเกื้อกูลในการผลิตสินค้าของสหภาพยุโรป ทั้งนี้
ไทยและสหภาพยุโรปได้ลงนามในกรอบความตกลงว่าด้วยความเป็นหุ้นส่วนและร่วมมือรอบด้าน PCA
ซึ่งจะเป็นพื้นฐานสำคัญที่จะนำไปสู่การเปิดเจรจาการค้าเสรี ไทย-ยุโรปรอบใหม่ด้วย
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 16 ธันวาคม 2565
“สาธิต” เปิดงาน “Thailand Friendly Design Expo 2022” รวมพลังขับเคลื่อนเมืองสุขภาพ เมืองท่องเที่ยวที่เป็นมิตรกับคนทั้งมวล
รัฐมนตรีช่วยว่าการกระทรวงสาธารณสุข เปิดงาน “Thailand Friendly Design Expo 2022” มหกรรมอารยสถาปัตย์และนวัตกรรมสุขภาพเพื่อคนทั้งมวล ครั้งที่ 6 พร้อมมอบรางวัล Friendly Design Awards 2022 ให้กับ 11 หน่วยงาน
รัฐมนตรีช่วยว่าการกระทรวงสาธารณสุข เปิดงาน “Thailand Friendly Design Expo 2022” มหกรรมอารยสถาปัตย์และนวัตกรรมสุขภาพเพื่อคนทั้งมวล ครั้งที่ 6 พร้อมมอบรางวัล Friendly Design Awards 2022 ให้กับ 11 หน่วยงานที่มีความโดดเด่นด้านการส่งเสริมและสร้างอารยสถาปัตย์เป็นมิตรกับคนทั้งมวล สนับสนุนการออกแบบอาคาร สถานที่ ระบบขนส่งมวลชนและบริการสาธารณะ เพื่อให้ทุกคนสามารถเข้าถึงและใช้ประโยชน์ได้อย่างเท่าเทียม
วันนี้ (16 ธันวาคม 2565) ที่ ศูนย์นิทรรศการและการประชุมไบเทค กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานเปิดงาน “Thailand Friendly Design Expo 2022” มหกรรมอารยสถาปัตย์และนวัตกรรมสุขภาพเพื่อคนทั้งมวล ครั้งที่ 6 จัดโดยมูลนิธิอารยสถาปัตย์เพื่อคนทั้งมวล และเครือข่าย Friendly Design ไทย – นานาชาติ พร้อมมอบรางวัล Friendly Design Awards 2022 ให้กับ 11 หน่วยงานที่มีความโดดเด่นด้านการส่งเสริมและสร้างอารยสถาปัตย์เป็นมิตรกับคนทั้งมวล
ดร.สาธิตกล่าวว่า กระทรวงสาธารณสุข มีนโยบายที่จะใช้การดำเนินงานด้านสุขภาพมาช่วยขับเคลื่อนเศรษฐกิจให้กับประเทศ ทั้งการบริการทางการรักษาพยาบาล การบริการเพื่อส่งเสริมสุขภาพ การนวด สปา สมุนไพรและผลิตภัณฑ์สุขภาพต่างๆ ซึ่งเป็นจุดแข็งของประเทศไทยที่สามารถดึงดูดนักท่องเที่ยวให้เดินทางเข้ามารับบริการเพื่อสร้างรายได้เข้าสู่ประเทศ ทั้งนี้ การให้ความสำคัญและส่งเสริมการดำเนินงานด้านอารยสถาปัตย์ จะเป็นปัจจัยสำคัญที่ส่งให้ประเทศไทยเป็นทั้งเมืองสุขภาพและเมืองท่องเที่ยวที่เป็นมิตรกับคนทั้งมวล และจะช่วยฟื้นฟูประเทศหลังสถานการณ์การแพร่ระบาดของโรคโควิด 19 ให้ก้าวหน้า เข้มแข็ง ได้อย่างมั่นคงและยั่งยืน
สำหรับการจัดงานในวันนี้ เป็นการแสดงผลงานความก้าวหน้าทางด้านเทคโนโลยี นวัตกรรม สถาปัตยกรรม และการออกแบบที่เป็นมิตรกับคนทั้งมวล รวมถึงการจัดทำสิ่งอำนวยความสะดวกต่างๆ สำหรับผู้สูงอายุ ผู้พิการ และผู้ที่ต้องการความช่วยเหลือพิเศษโดยเฉพาะ เพื่อให้สามารถเข้าถึงและใช้ประโยชน์ในอาคาร สถานที่ แหล่งท่องเที่ยว รวมถึงระบบขนส่งมวลชนและบริการสาธารณะได้อย่างสะดวกปลอดภัย ช่วยลดความเหลื่อมล้ำในสังคม
************************************** 16 ธันวาคม 2565
วันศุกร์ที่ 16 ธันวาคม 2565
ปลัดกระทรวงวัฒนธรรม เป็นประธานเปิดแพรคลุมป้าย บ้านศิลป์ผ้าถิ่นไทย ขวัญตา บ้านหนองกุงพัฒนา ตำบลโพธิ์ชัย อำเภอเมืองหนองบัวลำภู จังหวัดหนองบัวลำภู
ปลัดกระทรวงวัฒนธรรม เป็นประธานเปิดแพรคลุมป้าย บ้านศิลป์ผ้าถิ่นไทย ขวัญตา บ้านหนองกุงพัฒนา ตำบลโพธิ์ชัย อำเภอเมืองหนองบัวลำภู จังหวัดหนองบัวลำภู
ปลัดกระทรวงวัฒนธรรม เป็นประธานเปิดแพรคลุมป้าย บ้านศิลป์ผ้าถิ่นไทย ขวัญตา บ้านหนองกุงพัฒนา ตำบลโพธิ์ชัย อำเภอเมืองหนองบัวลำภู จังหวัดหนองบัวลำภู
เมื่อเร็วๆ นี้ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเปิดแพรคลุมป้าย บ้านศิลป์ผ้าถิ่นไทย ขวัญตา บ้านหนองกุงพัฒนา ตำบลโพธิ์ชัย อำเภอเมืองหนองบัวลำภู จังหวัดหนองบัวลำภู ชมการเดินแบบผ้า พร้อมชมพิพิธภัณฑ์ผ้าทอ สาธิตการย้อมฝ้าย สาธิตการทำผ้าย้อมสีใบไม้ (Eco-Print) และผลิตภัณฑ์จากผ้าทอในร้านขวัญตา โดยมีนางสุมามาลย์ เต๋จ๊ะ ผู้ประกอบการศิลป์ผ้าถิ่นไทยขวัญตา ผู้บริหารกระทรวงวัฒนธรรม วัฒนธรรมจังหวัดในพื้นที่ภาคตะวันออกเฉียงเหนือ ข้าราชการและเจ้าหน้าที่เข้าร่วม
ทั้งนี้ บ้านศิลป์ผ้าถิ่นไทย ขวัญตา เป็นหนึ่งในศูนย์การเรียนรู้ผ้าทอ ผลิตภัณฑ์วัฒนธรรมไทย CPOT และสถานที่ท่องเที่ยวในพื้นที่ใกล้เคียงเชื่อมโยงกับชุมชนคุณธรรมฯ บ้านถ้ำกลองเพล จังหวัดหนองบัวลำภู ซึ่งเป็น 1 ใน 10 สุดยอดชุมชนต้นแบบ "เที่ยวชุมชน ยลวิถี" ประจำปี 2565 ของกระทรวงวัฒนธรรม
วันศุกร์ที่ 16 ธันวาคม 2565
รฟม. โครงการรถไฟฟ้าสายสีเหลือง ช่วงลาดพร้าว - สำโรง
ลงพื้นที่ตรวจการดำเนินงานลดผลกระทบด้านสิ่งแวดล้อมในเขตพื้นที่ก่อสร้าง
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมโดย กองสิ่งแวดล้อม ฝ่ายพัฒนาโครงการรถไฟฟ้า ลงพื้นที่ตรวจสอบและติดตามการดำเนินงานลดผลกระทบด้านสิ่งแวดล้อมในเขตพื้นที่ก่อสร้าง โครงการรถไฟฟ้าสายสีเหลือง ช่วงลาดพร้าว - สำโรง ตลอดแนวเส้นทางก่อสร้างโครงการฯ ตั้งแต่สถานีลาดพร้าว บนถนนลาดพร้าว ไปจนถึงสถานีสำโรง บนถนนเทพารักษ์ โดยตรวจสอบการปฏิบัติตามมาตรการการป้องกันและลดผลกระทบสิ่งแวดล้อม เพื่อลดผลกระทบทางด้านฝุ่นละออง PM 2.5 เช่น การปิดคลุมกองดิน กองทราย และเศษวัสดุก่อสร้างต่างๆ เป็นต้น พร้อมทั้งตรวจสอบการติดตั้งรั้วทึบล้อมรอบพื้นที่ก่อสร้าง เพื่อเป็นการกำหนดเขตการก่อสร้างให้ชัดเจน รวมไปถีงการติดตั้งแผ่นดูดซับเสียงบริเวณสถานีสำโรง และได้เน้นย้ำผู้รับสัมปทาน ให้ทำความสะอาดพื้นที่ก่อสร้างและถนนสาธารณะโดยรอบโครงการฯ และให้เจ้าหน้าที่ทุกคนปฏิบัติตามมาตรฐานการลดผลกระทบด้านสิ่งแวดล้อมอย่างเคร่งครัด
สามารถติดตามข้อมูลโครงการฯ ได้ที่เว็บไซต์โครงการ www.mrta-yellowline.com และไลน์ @mrtyellowline หรือติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทย และ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันศุกร์ที่ 16 ธันวาคม 2565
วธ.เตรียมถวายพระราชสมัญญา "พระอัครราชูปถัมภิกาการจดหมายเหตุไทย" แด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในโอกาสครบรอบ 70 ปี หอจดหมายเหตุแห่งชาติ
วธ.เตรียมถวายพระราชสมัญญา "พระอัครราชูปถัมภิกาการจดหมายเหตุไทย" แด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในโอกาสครบรอบ 70 ปี หอจดหมายเหตุแห่งชาติ
วธ.เตรียมถวายพระราชสมัญญา "พระอัครราชูปถัมภิกาการจดหมายเหตุไทย" แด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในโอกาสครบรอบ 70 ปี หอจดหมายเหตุแห่งชาติ
วันที่ 9 ธันวาคม 2565 นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า กระทรวงวัฒนธรรม (วธ.) โดยกรมศิลปากร ได้รายงานความคืบหน้าผลการดำเนินงานการถวายพระราชสมัญญาสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสครบรอบ 70 ปี หอจดหมายเหตุแห่งชาติ ต่อที่ประชุมคณะกรรมการวัฒนธรรมแห่งชาติ (กวช.) ครั้งที่ 7/2565 ซึ่งมีนายวิษณุ เครืองาม รองนายกรัฐมนตรี เป็นประธาน โดยกองงานในพระองค์พระบาทสมเด็จพระเจ้าอยู่หัวและสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี นำความกราบบังคมทูลทรงทราบแล้ว ขณะนี้กรมศิลปากรอยู่ระหว่างการนำเสนอคณะรัฐมนตรี (ครม.) พร้อมกับจัดทำแผนการดำเนินงานการถวายพระราชสมัญญา ประกอบด้วย การจัดทำหนังสือที่ระลึก จัดนิทรรศการ เสวนา จัดทำของที่ระลึกถวาย และการประชาสัมพันธ์
ทั้งนี้ สำนักหอจดหมายเหตุแห่งชาติ เตรียมจัดทำหนังสือที่ระลึก 2 เล่ม เล่มแรกเป็นหนังสือการถวายพระราชสมัญญาแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี กล่าวถึงพระกรณียกิจและพระปรีชาสามารถของพระองค์ต่องานจดหมายเหตุไทย อีกเล่มเป็นหนังสือที่คัดเลือกเรื่องราวในอดีตที่น่าสนใจจากเอกสารจดหมายเหตุ 70 เรื่อง มาเรียบเรียงเป็นบทความ ซึ่งปัจจุบันบางส่วนนำเสนอในรูปแบบออนไลน์ ผ่านเพจเฟซบุ๊กสำนักหอจดหมายเหตุแห่งชาติ และภายในปี 2566 กรมศิลปากร สำนักหอจดหมายเหตุแห่งชาติ เตรียมการรับเป็นเจ้าภาพจัดการประชุมนานาชาติ สภาการจดหมายเหตุระหว่างประเทศประจำภาคพื้นเอเชียตะวันออกเฉียงใต้ (The Southeast Asia Regional Branch International Council on Archives: SARBICA) เป็นการพัฒนาความสำเร็จของกิจการจดหมายเหตุประเทศไทย
วันอังคารที่ 20 ธันวาคม 2565
กรมทางหลวง อัปเดตเส้นทางน้ำท่วมบนทางหลวง ผ่านไม่ได้เหลือเพียง 4 แห่ง พร้อมจัดเจ้าหน้าที่ช่วยเหลือประชาชน 24 ชั่วโมง
.....
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า จากสถานการณ์น้ำท่วมภาคใต้ในขณะนี้ ส่งผลให้ทางหลวงบางเส้นทางมีน้ำท่วมสูงเป็นเหตุให้ไม่สามารถใช้สัญจรได้ตามปกติ กรมทางหลวง (ทล.) ได้สั่งการให้ สำนักงานทางหลวง แขวงทางหลวง หมวดทางหลวงในพื้นที่ ลงพื้นที่ติดตามสถานการณ์น้ำท่วมอย่างใกล้ชิด และได้มีการจัดเจ้าหน้าที่คอยอำนวยความสะดวกแก่ประชาชน สำหรับเส้นทางที่น้ำลดแล้วได้มีการสำรวจความเสียหายของถนนและระบบระบายน้ำ เพื่อบรรเทาความเดือดร้อนของประชาชนให้ได้รับความสะดวกปลอดภัยในการสัญจรโดยเร็วที่สุดอย่างต่อเนื่อง ตามข้อสั่งการของนายศักดิ์สยาม ชิดชอบ รัฐมนตรีว่าการกระทรวงคมนาคม ที่มีความห่วงใยประชาชนผู้ประสบภัยในครั้งนี้ พร้อมทั้งเฝ้าระวังตลอด 24 ชั่วโมง
พร้อมกันนี้ ทล. ได้ทำการสรุปสถานการณ์อุทกภัยบนทางหลวง โดย สถานการณ์ประจำวันที่ 20 ธันวาคม 2565 เวลา 15.00 น. พบทางหลวงถูกน้ำท่วมในพื้นที่ภาคใต้ จำนวน 4 จังหวัด ได้แก่ จังหวัดสงขลา ยะลา ปัตตานี และนราธิวาส จำนวน 16 สายทาง 18 แห่ง ที่การจราจรผ่านไม่ได้ 4 แห่ง ดังนี้
1.จังหวัดสงขลา จำนวน 1 แห่ง ได้แก่
- ทางหลวงหมายเลข 4085 ตอน ปากน้ำเทพา - ธารคีรี ในพื้นที่ อำเภอสะบ้าย้อย ช่วง กม. ที่ 32+350 - 33+550 ระดับน้ำ 50 เซนติเมตร
2.จังหวัดยะลา จำนวน 1 แห่งได้แก่
- ทางหลวงหมายเลข 409 ตอน ป่าพ้อ - ท่าสาป ในพื้นที่ อำเภอเมืองยะลา ช่วง กม. ที่ 30+600 - 32+600 ระดับน้ำ 30 - 40 เซนติเมตร ใช้ทางเลี่ยง ยล.3003 - ทล.409 (ท่าสาป - ลำใหม่)
3.จังหวัดนราธิวาส จำนวน 2 แห่ง ได้แก่
- ทางหลวงหมายเลข 4168 ตอน ต้นไทร - ปะลุกกาสาเมาะ ในพื้นที่ อำเภอบาเจาะ ช่วง กม. ที่ 0+000 - 0+700 ระดับน้ำ 30 - 40 เซนติเมตร ใช้เส้นทางเลี่ยงท้องถิ่นแทน
- ทางหลวงหมายเลข 4271 ตอน คอลอกาเว - ไอร์ซือเร๊ะ ในพื้นที่ อำเภอศรีสาคร ช่วง กม. ที่ 12+300 - 12+800 ระดับน้ำ 50 เซนติเมตร ใช้เส้นทางเลี่ยง สาย 4058 ตอน มะรือโบ - รือเสาะ
ทั้งนี้ ทล. ได้สั่งการให้ สำนักงานทางหลวง แขวงทางหลวง หมวดทางหลวงในพื้นที่ เฝ้าระวัง และติดตามสถานการณ์อย่างใกล้ชิด หากมีพื้นที่ใดประสบปัญหา เจ้าหน้าที่จะเข้าพื้นที่เพื่อช่วยเหลือประชาชนที่ได้รับความเดือดร้อนทันที นอกจากนี้ ทล. ได้ติดตั้งป้ายเตือนและอุปกรณ์ความปลอดภัย อุปกรณ์นำทาง ในบริเวณทางหลวงที่ถูกน้ำท่วม พร้อมเฝ้าระวังสถานการณ์จนกว่าจะคลี่คลาย โดยขอให้ประชาชนผู้ใช้ทางโปรดใช้ความระมัดระวังในการเดินทาง ปฏิบัติตามป้ายเตือน ป้ายแนะนำ และคำแนะนำของเจ้าหน้าที่อย่างเคร่งครัด หากประชาชนต้องการสอบถามสภาพเส้นทาง สภาพการจราจร หรือ ต้องการความช่วยเหลือสามารถติดต่อ ได้ที่สำนักงานทางหลวง แขวงทางหลวง หมวดทางหลวงในพื้นที่ และสายด่วน ทล. โทร. 1586 (โทรฟรีทุกเครือข่ายตลอด 24 ชั่วโมง) และสามารถติดตามการรายงานสถานการณ์สภาพเส้นทางและเส้นทางเลี่ยงได้ที่ทวิตเตอร์กรมทางหลวง @prdoh1
วันอังคารที่ 20 ธันวาคม 2565
20/12/2565
ธอส. เปิดให้รับรหัสเข้าร่วมโครงการสินเชื่อที่อยู่อาศัยเพื่อผู้ประกันตน ตั้งแต่วันที่ 20 ธันวาคม 2565 เวลา 16.00 น. เป็นต้นไป
ธอส. ร่วมกับ สปส. ลดภาระค่าใช้จ่ายผ่อนชำระเงินงวดที่อยู่อาศัยให้ผู้ประกันตน ม. 33 ผ่าน “โครงการสินเชื่อที่อยู่อาศัยเพื่อผู้ประกันตน” ด้วยอัตราดอกเบี้ยคงที่ ปีที่ 1-5 ปี เท่ากับ 1.99% ต่อปี ให้กู้เพื่อรีไฟแนนซ์จากสถาบันการเงินอื่น
ธนาคารอาคารสงเคราะห์ (ธอส.) ร่วมกับสำนักงานประกันสังคม (สปส.) ลดภาระค่าใช้จ่ายในการผ่อนชำระเงินงวดที่อยู่อาศัยให้ผู้ประกันตนมาตรา 33 ผ่าน“โครงการสินเชื่อที่อยู่อาศัยเพื่อผู้ประกันตน” ด้วยอัตราดอกเบี้ยคงที่ ปีที่ 1-5 ปี เท่ากับ 1.99% ต่อปี ให้กู้เพื่อรีไฟแนนซ์จากสถาบันการเงินอื่น และลดอัตราดอกเบี้ยในบัญชีเงินกู้ที่กู้อยู่กับ ธอส. ภายใต้กรอบวงเงินรวม 30,000 ล้านบาท ขอรับรหัสเข้าร่วมโครงการผ่าน Application : GHB ALL หรือ GHB ALL GEN ได้ตั้งแต่วันที่ 20 ธันวาคม 2565 เวลา 16.00 น. เป็นต้นไป
นายฉัตรชัย ศิรืไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า การจัดทำความร่วมมือใน “โครงการสินเชื่อที่อยู่อาศัยเพื่อผู้ประกันตน” ระหว่างสำนักงานประกันสังคม กับ ธนาคารอาคารสงเคราะห์ ภายใต้กรอบวงเงินสินเชื่อรวม 30,000 ล้านบาท เป็นไปตามนโยบายของรัฐบาลของ
พลเอกประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ที่ให้ความสำคัญกับการยกระดับคุณภาพชีวิตและเสริมสร้างหลักประกันความมั่นคงให้แก่ผู้ใช้แรงงาน จึงได้จัดทำโครงการดังกล่าวขึ้น เพื่อให้ผู้ประกันตนในระบบประกันสังคม มาตรา 33 ที่จ่ายเงินสมทบมาแล้วไม่น้อยกว่า 6 เดือน สามารถลดภาระค่าใช้จ่ายในการผ่อนชำระเงินงวดที่อยู่อาศัย ซึ่งผู้ประกันตนมีประวัติการผ่อนชำระปกติสามารถใช้สิทธิในการไถ่ถอนจำนองที่ดินพร้อมอาคาร หรือห้องชุดจากสถาบันการเงินอื่น รวมถึงเพื่อลดอัตราดอกเบี้ยสินเชื่อที่อยู่อาศัยในบัญชีเงินกู้ที่กู้อยู่กับ ธอส. วงเงินให้กู้สูงสุดตามจำนวนเงินต้นคงเหลือไม่เกิน 2 ล้านบาท/หลักประกัน อัตราดอกเบี้ยคงที่ ปีที่ 1-5 ปี เท่ากับ 1.99% ต่อปี ปีที่ 6–8 เท่ากับ MRR-2.00% (4.15%) ต่อปี และปีที่ 9 จนถึงตลอดอายุสัญญา เท่ากับ MRR-0.50% (5.65%) ต่อปี (ปัจจุบันอัตราดอกเบี้ย MRR ของ ธอส. อยู่ที่ 6.150% ต่อปี) ผ่อนชำระนานสูงสุด 40 ปี
ผู้ประกันตนที่สนใจเข้าร่วมโครงการสามารถขอรับรหัสผ่าน Application : GHB ALL หรือ GHB ALL GEN ได้ตั้งแต่วันที่ 20 ธันวาคม 2565 เวลา 16.00 น. เป็นต้นไป เพื่อรับรหัสผ่าน GHB Buddy ใน Line Application จากนั้นนำรหัสที่ได้รับพร้อมหนังสือรับรองสถานะความเป็นผู้ประกันตน มาตรา 33 (ดาวน์โหลดทางเว็บไซต์สำนักงานประกันสังคม) และเอกสารส่วนตัว / เอกสารแสดงรายได้ / และเอกสารแสดงหลักประกัน(ที่อยู่อาศัยที่จดจำนองกับธนาคาร) มายื่นกู้กับ ธอส. ที่สาขาทั่วประเทศได้ตั้งแต่วันที่ 21 ธันวาคม 2565 เป็นต้นไป (ตามวันที่ธนาคารกำหนด) ซึ่งผู้ที่ขอรับรหัสจะได้รับการแจ้งเตือนวันที่ให้ติดต่อยื่นกู้ทาง GHB Buddy หรือ ตรวจสอบลำดับการยื่นกู้ได้ที่ www.ghbank.co.th และทำนิติกรรมภายในวันที่ 31 มกราคม 2567 สอบถามรายละเอียดเพิ่มเติมได้ที่สำนักงานประกันสังคมกรุงเทพมหานครพื้นที่ ทั้ง 12 แห่ง สำนักงานประกันสังคมจังหวัด/ สาขา/ ที่ท่านสะดวก หรือโทรสายด่วน 1506 หรือ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL, Mobile Application : GHB ALL GEN และเว็บไซต์ธนาคารอาคารสงเคราะห์ www.ghbank.co.th
วันอังคารที่ 20 ธันวาคม 2565
20/12/2565
โฆษกรัฐบาลเผย นายกฯ เตรียมลงพื้นที่ตรวจราชการ จ.เชียงราย 21 ธ.ค.นี้ เปิดงานมหกรรมสิ่งประดิษฐ์ไอซีทีของนร.ไทย-นร.ญี่ปุ่น พร้อมตรวจติดตามโครงการนำร่องเกษตรดิจิทัลด้วยเทคโนโลยี 5G
โฆษกรัฐบาลเผย นายกฯ เตรียมลงพื้นที่ตรวจราชการ จ.เชียงราย 21 ธ.ค.นี้ เปิดงานมหกรรมสิ่งประดิษฐ์ไอซีทีของนร.ไทย-นร.ญี่ปุ่น พร้อมตรวจติดตามโครงการนำร่องเกษตรดิจิทัลด้วยเทคโนโลยี 5G
วันที่ 20 ธันวาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และคณะ เตรียมลงพื้นที่ตรวจราชการ ณ จังหวัดเชียงราย ในวันพุธที่ 21 ธันวาคม 2565 โดยมีกำหนดการดังนี้
เวลาประมาณ 07.30 น. นายกรัฐมนตรีและคณะ จะออกเดินทางจากท่าอาศยานทหาร 2 กองบิน 6 (บน.6) ดอนเมือง กรุงเทพฯ ไปยังท่าอากาศยานแม่ฟ้าหลวง จังหวัดเชียงราย และเดินทางต่อไปยังโรงเรียนวิทยาศาสตร์จุฬาภรณราชวิทยาลัย (รร.จภ.) จังหวัดเชียงราย เพื่อเป็นประธานเปิดงานมหกรรมสิ่งประดิษฐ์ไอซีทีของนักเรียนไทยและนักเรียนญี่ปุ่น Thailand-Japan Student ICT Fair 2022 (TJ-SIF2022) ในเวลาประมาณ 09.30 น. โดยนายกรัฐมนตรีจะรับฟังการนำเสนอโครงงานของนักเรียนพร้อมติดตามผลการพัฒนาโรงเรียนในด้านต่าง ๆ และเยี่ยมชมนิทรรศการ PCSHS CR Smart School ชมวีดิทัศน์การแข่งขัน Thailand - Japan Game Programming Hackathon (TJ-GPH 2022) และการพัฒนาเกมส์ของนักเรียน รวมทั้งเยี่ยมชมผลงานและนวัตกรรมด้านไอซีทีของมหาวิทยาลัยแม่ฟ้าหลวงและมหาวิทยาลัยเชียงใหม่ด้วย ซึ่ง รร.จภ. เป็นโรงเรียนวิทยาศาสตร์ภูมิภาคมุ่งจัดการศึกษาให้กับนักเรียนผู้มีศักยภาพสูง มีความสามารถพิเศษด้านคณิตศาสตร์และวิทยาศาสตร์ เพื่อพัฒนาให้ศึกษาต่อทางด้าน STEM ในมหาวิทยาลัยวิจัยชั้นนำของโลก และพัฒนาไปสู่การเป็นนักวิทยาศาสตร์ นักเทคโนโลยี วิศวกร และนักคณิตศาสตร์ในอนาคต โดยที่ผ่านมามีผลการดำเนินงานบรรลุเป้าหมายอย่างชัดเจน สอดคล้องกับนโยบายรัฐบาลโดยเฉพาะการเตรียมความพร้อมด้าน STEM เพื่อเพิ่มขีดความสามารถในการแข่งขันของประเทศตามยุทธศาสตร์ชาติและนโยบาย Thailand 4.0
ในช่วงบ่าย เวลาประมาณ 14.00 น. ที่ศูนย์ฝึกอบรมผาหมี ตำบลโป่งผา อำเภอแม่สาย จังหวัดเชียงราย นายกรัฐมนตรีจะเยี่ยมชมโครงการนำร่องเกษตรดิจิทัลด้วยเทคโนโลยี 5G ซึ่งเป็นศูนย์การเรียนรู้พืชมูลค่าสูง ได้แก่ วานิลลา ซึ่งเป็นพืชชนิดแรกของโครงการ มีการถ่ายทอดองค์ความรู้ต่าง ๆ ให้กับเกษตรกรในพื้นที่ เช่น ประยุกต์ใช้เทคโนโลยีเพื่อจัดการระบบการรดน้ำบนพื้นที่ไหล่เขาร่วมกับแบบดั้งเดิม ทำให้ลดระยะเวลารดน้ำจากเดิม 3 วัน เหลือแค่ 3 ชม./วัน ปรับปรุงระบบการจดบันทึกประวัติการเจริญเติบโตและการเก็บบันทึกข้อมูลแบบอัตโนมัติ ทำให้ทีมนักวิจัยลดระยะเวลาการรวบรวมข้อมูลทั้งหมด จากเดิมต้องใช้เวลา 6-10 วัน เหลือเพียง 4 วัน ซึ่งเทคโนโลยีต่าง ๆ เหล่านี้ ช่วยสร้างรายได้ ลดปัญหาความยากจน และสร้างทางเลือกในการประกอบอาชีพให้กับเกษตรกรอย่างยั่งยืน
ทั้งนี้ นายกรัฐมนตรีและคณะจะเดินทางกลับถึงท่าอาศยานทหาร 2 กองบิน 6 (บน.6) ดอนเมือง กรุงเทพฯ ในเวลาประมาณ 18.30 น. กำหนดการอาจมีการเปลี่ยนแปลงตามความเหมาะสม
วันอังคารที่ 20 ธันวาคม 2565
20/12/2565
โฆษกรัฐบาลเผย นายกฯ เตรียมเดินทางลงพื้นที่ตรวจติดตามสถานการณ์อุทกภัยภาคใต้ พร้อมเยี่ยมเยียนผู้ประสบภัย ณ จ.สงขลา ภายหลังเสร็จสิ้นการประชุม ครม. ช่วงบ่ายวันอังคาร 20 ธ.ค.นี้
โฆษกรัฐบาลเผย นายกฯ เตรียมเดินทางลงพื้นที่ตรวจติดตามสถานการณ์อุทกภัยภาคใต้ พร้อมเยี่ยมเยียนผู้ประสบภัย ณ จ.สงขลา ภายหลังเสร็จสิ้นการประชุม ครม. ช่วงบ่ายวันอังคาร 20 ธ.ค.นี้
วันที่ 20 ธันวาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยว่าในช่วงบ่ายวันอังคารที่ 20 ธันวาคม 2565 ภายหลังเสร็จสิ้นการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกลาโหม มีกำหนดการลงพื้นที่ตรวจติดตามสถานการณ์อุทกภัยภาคใต้ ที่จังหวัดสงขลา
ในเวลาประมาณ 13.30 น. นายกรัฐมนตรีพร้อมคณะ จะออกเดินทางจากท่าอากาศยานทหาร 2 กองบิน 6 (บน.6) ดอนเมือง กรุงเทพฯ ไปยังท่าอากาศยานทหารกองบิน 56 ตำบลโคกม่วง อำเภอคลองหอยโข่ง จังหวัดสงขลา โดยเมื่อนายกรัฐมนตรีเดินทางถึง จะเข้ารับฟังการบรรยายสรุปสถานการณ์อุทกภัย จากนายเจษฎา จิตรัตน์ ผู้ว่าราชการจังหวัดสงขลา ที่ห้องรับรองกองบิน 56
จากนั้น นายกรัฐมนตรีและคณะ จะออกเดินทางไปยังวัดเขาตกน้ำ ตำบลกำแพงเพชร อำเภอรัตภูมิ จังหวัดสงขลา เพื่อเยี่ยมเยียนผู้ประสบภัย ณ วัดเขาตกน้ำ ก่อนออกเดินทางไปยังศูนย์อพยพเทศบาลตำบลควนเนียง อำเภอควนเนียง จังหวัดสงขลา เพื่อเยี่ยมเยียนผู้ประสบภัย โดยนายกรัฐมนตรีและคณะจะเดินทางกลับถึงท่าอากาศยานทหาร 2 กองบิน 6 (บน.6) ดอนเมือง กรุงเทพฯ ในเวลาประมาณ 19.50 น. ทั้งนี้ กำหนดการอาจมีการเปลี่ยนแปลงตามความเหมาะสม
สำหรับจังหวัดสงขลา เป็น 1 ใน 9 จังหวัดภาคใต้ตอนล่างที่ได้รับผลกระทบสถานการณ์มรสุมตะวันออกเฉียงเหนือที่พัดปกคลุมอ่าวไทยและภาคใต้มีกำลังแรง ทำให้ภาคใต้ตอนล่างมีฝนตกหนักถึงหนักมากตั้งแต่วันที่ 18-19 ธันวาคม 2565 ส่งผลให้เกิดน้ำท่วมฉับพลัน น้ำป่าไหลหลาก ดินสไลด์ และลมกระโชกแรง โดยจากข้อมูลล่าสุดตามรายงานของกรมป้องกันและบรรเทาสาธารณภัย (ปภ.) กระทรวงมหาดไทย (ณ 19 ธันวาคม 2565 เวลา 18.00 น.) มีสถานการณ์ในพื้นที่ 9 จังหวัด ได้แก่ สุราษฎร์ธานี นครศรีธรรมราช ตรัง พัทลุง สตูล สงขลา ปัตตานี ยะลา นราธิวาส รวม 66 อำเภอ 271 ตำบล 1,425 หมู่บ้าน ประชาชนได้รับผลกระทบ 64,626 ครัวเรือน มีผู้เสียชีวิต 3 ราย (จ.นราธิวาส) ปัจจุบันยังคงมีสถานการณ์ 7 จังหวัด 58 อำเภอ 256 ตำบล 1,362 หมู่บ้าน ประชาชนได้รับผลกระทบ 61,939 ครัวเรือน โดยจังหวัดสงขลา มีน้ำท่วมในพื้นที่ 13 อำเภอ ได้แก่ อำเภอเมืองสงขลา รัตภูมิ ควนเนียง หาดใหญ่นาหม่อม จะนะ บางกล่ำ ระโนด คลองหอยโข่ง สิงหนคร สะบ้าย้อย สะทิงพระ และเทพา รวม 93 ตำบล 524 หมู่บ้าน ประชาชนได้รับผลกระทบ 12,236 ครัวเรือน โดย สำนักงาน ปภ.จังหวัด อำเภอ อปท. จิตอาสา อส. อปพร. อาสาสมัคร มูลนิธิ เข้าสำรวจความเสียหายและให้การช่วยเหลือเบื้องต้นแล้ว ทั้งนี้ ศูนย์ปภ.เขต 18 ภูเก็ต สนับสนุนเครื่องจักรกลสาธารณภัยในพื้นที่ ปัจจุบันระดับน้ำลดลง มีฝนตกปานกลางในบางพื้นที่
วันอังคารที่ 20 ธันวาคม 2565
20/12/2565
อำนวยความสะดวกผู้ประกันตนเปลี่ยนโรงพยาบาลประกันสังคม ผ่านระบบออนไลน์ได้จนถึง 31 มี.ค.ปีหน้า
อำนวยความสะดวกผู้ประกันตนเปลี่ยนโรงพยาบาลประกันสังคม ผ่านระบบออนไลน์ได้จนถึง 31 มี.ค.ปีหน้า
วันที่ 20 ธันวาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า เพื่อเป็นการอำนวยความสะดวกให้กับผูัประกันตน ให้ผู้ประกันตนเลือกโรงพยาบาลที่สามารถเข้ารับบริการได้ อย่างเหมาะสมให้สอดคล้องกับที่พักอาศัยในปัจจุบัน สำนักงานประกันสังคม เปิดให้ผู้ประกันตนมาตรา 33 และมาตรา 39 แจ้งเปลี่ยนสถานพยาบาลประจำปี 2566 ได้จนถึงวันที่ 31 มีนาคม 2566 ทั้งยื่นด้วยตนเองหรือยื่นผ่านระบบออนไลน์ รวม 4 ช่องทาง ดังนี้
1.ยื่นแบบการเลือกสถานพยาบาลในการรับบริการทางการแพทย์ สปส. 9-02 ได้ที่สำนักงานประกันสังคมกรุงเทพมหานครพื้นที่/จังหวัด/สาขา ทุกแห่งทั่วประเทศ
2.ทำรายการผ่านเว็บไซด์ www.sso.go.th
3.ทำรายการผ่าน Application SSO Connect
4.ทำรายการผ่าน Line official sso โดยเพิ่มเพื่อน @ssothai
นางสาวรัชดา กล่าวว่า ผู้ประกันตนที่แจ้งเปลี่ยนสถานพยาบาลผ่านเว็บไซต์หรือแอปพลิเคชั่นแล้ว ไม่จำเป็นต้องยื่นเอกสารต่อสำนักงานประกันสังคมอีก ทั้งนี้ สถานพยาบาลที่ผู้ประกันตนขอเปลี่ยนนั้น ต้องเป็นสถานพยาบาลที่ตั้งอยู่ในจังหวัดที่ผู้ประกันตนทำงานหรือพักอาศัยในปัจจุบัน หรือจังหวัดรอยต่อของจังหวัดดังกล่าวและมีจำนวนผู้ประกันตนไม่เกินตามที่สำนักงานประกันสังคมกำหนด ส่วนการแจ้งผลผู้ประกันตนมาตรา 33 ที่ทำงานกับนายจ้าง จะแจ้งผลการเลือกสถานพยาบาลผ่านนายจ้าง ส่วนผู้ประกันตนมาตรา 39 จะแจ้งเป็นหนังสือ หรือ SMS
"ผู้ประกันตนสามารถสอบถามรายชื่อสถานพยาบาลประกันสังคมจากนายจ้าง หรือดูข้อมูลจากเว็บไซต์ www.sso.go.th หรือสอบถามผ่าน สายด่วนประกันสังคม โทร.1506 " นางสาวรัชดา กล่าว
วันอังคารที่ 20 ธันวาคม 2565
กรมทางหลวงชนบท เผยสายทางที่ได้รับผลกระทบ ในพื้นที่ภาคใต้ พร้อมจัดกำลังเจ้าหน้าที่ ติดตามสถานการณ์อุทกภัยอย่างต่อเนื่อง
และติดตั้งป้ายเตือนเพื่ออำนวยความสะดวกปลอดภัยให้กับประชาชน ตามนโยบายของรัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท กระทรวงคมนาคม เปิดเผยถึงสถานการณ์อุทกภัยในพื้นที่ภาคใต้ขณะนี้ เนื่องมาจากลมมรสุมตะวันออกเฉียงเหนือกำลังแรงที่พัดปกคลุมบริเวณอ่าวไทย ทำให้เกิดฝนตกหนักถึงหนักมากในพื้นที่จังหวัดสุราษฎร์ธานี นครศรีธรรมราช พัทลุง สงขลา ปัตตานี ยะลา และนราธิวาส กรมทางหลวงชนบท (ทช.) ได้มอบหมายให้หน่วยงานในสังกัดพื้นที่ภาคใต้นำกำลังเจ้าหน้าที่ติดตามสถานการณ์ พร้อมติดตั้งป้ายเตือนและอุปกรณ์อำนวยความปลอดภัย เพื่ออำนวยความสะดวกให้กับประชาชนอย่างเร่งด่วน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม จนกว่าสถานการณ์น้ำจะกลับเข้าสู่ภาวะปกติ
สำหรับสถานการณ์อุทกภัยในพื้นที่ภาคใต้ในวันที่ 20 ธันวาคม 2565 มีสายทางหลวงชนบท ที่ได้รับผลกระทบจากอุทกภัย จำนวน 23 สายทาง สัญจรผ่านได้ 14 สายทาง และสัญจรผ่านไม่ได้ 9 สายทาง ได้แก่
1. ถนนสาย นศ.4021 แยก ทล.4151 - บ้านบางคลุ้ง อำเภอเชียร์ใหญ่ จังหวัดนครศรีธรรมราช ช่วง กม. ที่ 14+925 - 17+925 ระดับน้ำสูง 50 เซนติเมตร
2. ถนนสาย ปน.2001 แยก ทล.42 - บ้านข่าลิง อำเภอสายบุรีและทุ่งยางแดง จังหวัดปัตตานี ช่วง กม. ที่ 13+400 - 14+000 ระดับน้ำสูง 40 เซนติเมตร
3. ถนนสาย ปน.2061 แยก ทล.42 - บ้านสายบุรี อำเภอสายบุรี จังหวัดปัตตานี ช่วง กม. ที่ 4+500 - 5+100 ระดับน้ำสูง 50 เซนติเมตร
4. ถนนสาย ปน.2067 แยก ทล.42 - บ้านตันหยง อำเภอยะหริ่ง จังหวัดปัตตานี ช่วง กม. ที่ 3+600 - 5+500 ระดับน้ำสูง 45 เซนติเมตร
5. ถนนสาย ปน.6083 บ้านบือราแง - บ้านชะเมา อำเภอทุ่งยางแดง จังหวัดปัตตานี ช่วง กม. ที่ 1+900 - 3+550 ระดับน้ำสูง 55 เซนติเมตร
6. ถนนสาย พท.1002 แยก ทล.4 - บ้านคู อำเภอเมืองและกงหรา จังหวัดพัทลุง ช่วง กม. ที่ 2+000 - 3+200 ระดับน้ำสูง 60 เซนติเมตร
7. ถนนสาย พท.1014 แยก ทล.4 - บ้านควนอินนอโม อำเภอเขาชัยสน จังหวัดพัทลุง ช่วง กม. ที่ 0+000 - 0+300 ระดับน้ำสูง 150 เซนติเมตร
8. ถนนสาย พท.1042 แยก ทล.4 - บ้านถ้ำน้ำเย็น อำเภอเขาชัยสน จังหวัดพัทลุง ช่วง กม. ที่ 7+600 - 8+600 ระดับน้ำสูง 150 เซนติเมตร
9. ถนนสาย สข.4051 แยก ทล.4208 - บ้านโล๊ะหนุน อำเภอควนเนียง จังหวัดสงขลา ช่วง กม. ที่ 8+200 - 3+200 ระดับน้ำสูง 40 เซนติเมตร
ทช. ได้เฝ้าระวังและติดตามสถานการณ์ในพื้นที่ภาคใต้ พร้อมเน้นย้ำหน่วยงานในพื้นที่ปฏิบัติตามมาตรการรับมืออุทกภัยตลอดจนจัดเจ้าหน้าที่พร้อมเครื่องจักร อุปกรณ์ ประจำตามสายทางที่ได้รับผลกระทบ เพื่อเตรียมพร้อมช่วยเหลือประชาชนได้อย่างทันที ทั้งนี้ ประชาชนสามารถแจ้งเหตุอุทกภัยได้ที่สายด่วน ทช. โทร. 1146
วันอังคารที่ 20 ธันวาคม 2565
ปลัดกระทรวงคมนาคมเป็นประธานพิธีเปิดกิจกรรมการประชุม
เชิงปฏิบัติการเพื่อขับเคลื่อนและพัฒนาองค์กรคุณธรรมของกระทรวงคมนาคม
นายชยธรรม์ พรหมศร ปลัดกระทรวงคมนาคม เป็นประธานพิธีเปิดกิจกรรมการประชุมเชิงปฏิบัติการเพื่อขับเคลื่อนและพัฒนาองค์กรคุณธรรม ประจำปีงบประมาณ 2566 ภายใต้โครงการขับเคลื่อนด้านการป้องกันปราบปรามการทุจริต และด้านการส่งเสริมคุณธรรมจริยธรรมของกระทรวงคมนาคม โดยมีนายจิรุตม์ วิศาลจิตร อธิบดีกรมการขนส่งทางบก รักษาราชการแทนรองปลัดกระทรวงคมนาคม กล่าวรายงาน ผู้บริหารกระทรวงคมนาคม และผู้แทนหน่วยงานในสังกัดเข้าร่วมกิจกรรม ในวันศุกร์ที่ 16 ธันวาคม 2565 ณ โรงแรมปรินซ์พาเลซ มหานาค กรุงเทพฯ
นายชยธรรม์ พรหมศร กล่าวว่า ตามนโยบายของรัฐบาลภายใต้การนำของ พลเอก ประยุทธ์ จันทร์โอชา นายกรัฐมนตรี ได้มุ่งเน้นการปฏิรูปการบริหารจัดการภาครัฐ เพื่อสร้างความเชื่อมั่นและส่งเสริมให้เกิดการพัฒนาของข้าราชการ บุคลากร และเจ้าหน้าที่ของรัฐ โดยจะต้องคำนึงถึงผลประโยชน์ของชาติ เน้นประชาชนเป็นศูนย์กลาง ยึดมั่นในหลักจริยธรรมและธรรมาภิบาล กอปรกับนายศักดิ์สยาม ชิดชอบ รัฐมนตรีว่าการกระทรวงคมนาคม ให้นโยบายกับหน่วยงานในสังกัดกระทรวงฯ การดําเนินการใด ๆ ให้ยึดถือปฏิบัติตามกฎหมายโดยเคร่งครัด โดยการทํางานของทุกหน่วยงานต้องยึดถือความโปร่งใส ตรวจสอบได้เป็นสําคัญ กระทรวงคมนาคมในฐานะหน่วยงานที่มีหน้าที่หลักในการพัฒนาโครงสร้างพื้นฐานด้านคมนาคมของประเทศ ตระหนักถึงความสำคัญของการดำเนินงานอย่างโปร่งใส เป็นไปตามกฎระเบียบ หลักธรรมาภิบาล ตรวจสอบได้ โดยมีการดำเนินการมาตรการต่าง ๆ เพื่อลดความเสี่ยงต่อการเกิดการทุจริตให้หมดไป รวมทั้งยังมุ่งเน้นการปลูกฝังคุณธรรมจริยธรรมในบุคลากร ตลอดจนส่งเสริมและสนับสนุนให้หน่วยงานพัฒนาเป็นองค์กรคุณธรรม จึงเป็นที่มาของการจัดกิจกรรมการประชุมเชิงปฏิบัติการเพื่อขับเคลื่อนและพัฒนาองค์กรคุณธรรมของกระทรวงคมนาคมขึ้น เพื่อให้สอดคคล้องกับนโยบายของรัฐบาล
สำหรับการจัดกิจกรรมการประชุมเชิงปฏิบัติการเพื่อขับเคลื่อนและพัฒนาองค์กรคุณธรรม ประจำปีงบประมาณ 2566 มีวัตถุประสงค์เพื่อพัฒนาระบบบริหารด้านการต่อต้านการทุจริตให้มีประสิทธิภาพได้มีการบูรณาการเชื่อมโยงแผนยุทธศาสตร์ต่าง ๆ พร้อมทั้งจัดทำแผนปฏิบัติการป้องกันและปราบปรามการทุจริต และส่งเสริมคุณธรรมจริยธรรมของกระทรวง ให้สามารถนำไปสู่การปฏิบัติอย่างเป็นรูปธรรมและเป็นไปในทิศทางเดียวกันยกระดับคะแนนการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) เพื่อสร้างวัฒนธรรม ค่านิยมสุจริต มีทัศนคติ และพฤติกรรมร่วมต้านทุจริตและประพฤติมิชอบก่อให้เกิดกระบวนการเฝ้าระวังการทุจริต และเพื่อสร้างการมีส่วนร่วมของทุกภาคส่วนและเครือข่ายต่อต้านการทุจริตและส่งเสริมคุณธรรมจริยธรรมกระทรวงคมนาคม เพื่อขับเคลื่อนนโยบายรัฐบาลด้านมาตรการสร้างความโปร่งใสอย่างมีประสิทธิภาพมีการตรวจสอบการทำงาน ติดตามและประเมินผลการดำเนินงานอย่างโปร่งใส
ทั้งนี้ กิจกรรมดังกล่าวมีผู้ปฏิบัติงานเกี่ยวกับการสร้างองค์กรคุณธรรมหรือการส่งเสริมคุณธรรมจริยธรรมในสังกัดกระทรวงฯ เข้าร่วมการประชุม จำนวน 72 คน โดยมีวิทยากรจากศูนย์คุณธรรม (องค์การมหาชน) ร่วมจัดกิจกรรมเชิงปฏิบัติการในหัวข้อ “แนวทางและตัวอย่างการขับเคลื่อนองค์กรคุณธรรม ภายใต้แผนปฏิบัติการด้านการส่งเสริมคุณธรรมแห่งชาติ ระยะที่ 2 พ.ศ. 2566 - 2570”
วันอังคารที่ 20 ธันวาคม 2565
กรมทางหลวงมอบของขวัญปีใหม่ยกเว้นค่าธรรมเนียมผ่านทางบนทางหลวงพิเศษ รวม 7 วัน
เพื่ออำนวยความสะดวกและปลอดภัยให้กับประชาชนในช่วงเทศกาลปีใหม่ 2566
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า ในช่วงเทศกาลปีใหม่คาดว่าจะมีประชาชนเดินทางกลับภูมิลำเนาและท่องเที่ยวเป็นจำนวนมาก กรมทางหลวง (ทล.) จึงได้เตรียมความพร้อมในการอำนวยความสะดวกและปลอดภัย ระหว่างวันที่ 29 ธันวาคม 2565 - 4 มกราคม 2566 ซึ่งเป็นไปตามข้อสั่งการของนายศักดิ์สยาม ชิดชอบ รัฐมนตรีว่าการกระทรวงคมนาคม ที่มีความห่วงใยประชาชนในการเดินทาง โดยได้ให้สำนักงานทางหลวงและแขวงทางหลวงทั่วประเทศ ดำเนินการตรวจสอบป้ายจราจร สัญญาณไฟจราจร ไฟฟ้าแสงสว่างให้พร้อมใช้งาน ตรวจสอบและแก้ไขจุดเสี่ยงหรือจุดอันตราย บำรุงรักษาทางหลวงให้อยู่ในสภาพดี อีกทั้งได้ขอความร่วมมือผู้รับจ้างคืนพื้นผิวจราจรในพื้นที่ก่อสร้างให้มีช่องจราจรเท่าเดิมหรือใกล้เคียงของเดิมมากที่สุด และหากพบว่า มีปริมาณจราจรหนาแน่นจะทำการประสานงานกับตำรวจทางหลวง ในการสนับสนุนการอำนวยความสะดวกด้านการจราจรหรือการจัดช่องทางพิเศษ (Reversible Lane) เพื่อให้การเดินทางของประชาชนเป็นไปอย่างสะดวกรวดเร็วยิ่งขึ้น
ทั้งนี้ ทล. ได้จัดตั้งจุดให้บริการทั่วไทย จำนวน 393 แห่ง แบ่งเป็นจุดให้บริการทั่วไทย (โดยแขวงทางหลวงกองทางหลวงพิเศษระหว่างเมืองบูรณาการร่วมกับหน่วยงานต่าง ๆ) 119 แห่ง จุดให้บริการตำรวจทางหลวง 205 แห่ง และจุดให้บริการสถานีตรวจสอบน้ำหนักและพักรถบรรทุก 85 แห่ง ซึ่งภายในจุดบริการทั่วไทยจะมีเจ้าหน้าที่พร้อมให้บริการประชาชนผู้ใช้ทางตลอด 24 ชั่วโมง อาทิ การให้ข้อมูลเส้นทาง แนะนำเส้นทางเลือก บริการน้ำดื่ม รวมทั้งแอลกอฮอล์เจลล้างมือ หน้ากากอนามัย เพื่อป้องกันและควบคุมการแพร่ระบาดของโรคติดเชื้อไวรัส COVID-19 พร้อมทั้งได้จัดเตรียมห้องน้ำสะอาดบริการประชาชน จำนวน 581 แห่ง (ในพื้นที่หมวดทางหลวงทั่วประเทศ) และรถบริการช่วยเหลือฉุกเฉินบนทางหลวง จำนวน 515 คัน
อธิบดีกรมทางหลวง กล่าวเพิ่มเติมว่า ทล. ได้ยกเว้นค่าธรรมเนียมผ่านทางบนทางหลวงพิเศษหมายเลข 7 กรุงเทพ - ชลบุรี - พัทยา - มาบตาพุด ทางหลวงพิเศษหมายเลข 9 บางปะอิน - บางพลี และทางหลวงพิเศษหมายเลข 9 พระประแดง - ต่างระดับบางขุนเทียน ตั้งแต่เวลา 00.01 น. ของวันที่ 29 ธันวาคม 2565 ถึงเวลา 24.00 น. ของวันที่ 4 มกราคม 2566 รวมระยะเวลา 7 วัน นอกจากนี้ จะเปิดให้บริการวิ่งฟรีชั่วคราว บนทางหลวงพิเศษหมายเลข 6 ช่วง อำเภอปากช่อง - อำเภอสีคิ้ว - อำเภอขามทะเลสอ ระยะทาง 64.26 กิโลเมตร ตั้งแต่วันที่ 29 ธันวาคม 2565 - 4 มกราคม 2566 (โดยจัดการจราจรแบบเดินรถทางเดียวในวันที่ 29 - 31 ธันวาคม 2565 เดินทางขาออก และวันที่ 1 - 4 มกราคม 2566 เดินทางขาเข้า) เพื่อเพิ่มประสิทธิภาพในการเดินทางสู่ภาคตะวันออกเฉียงเหนือ ซึ่งคาดว่าจะมีปริมาณจราจรบนทางหลวงสายหลักและมอเตอร์เวย์ทั้งสิ้น 7,325,097 คัน แบ่งเป็นฝั่งขาออก 3,584,353 คัน และฝั่งขาเข้า 3,740,744 คัน โดยผู้ใช้ทางสามารถติดตามการรายงานสภาพจริงการจราจร Online แบบ Real Time ผ่านแอปพลิเคชัน M-Traffic (มอเตอร์เวย์) Thailand Highway Traffic และเฟซบุ๊ก “ศูนย์บริหารจัดการจราจรและอุบัติเหตุกรมทางหลวง”
อย่างไรก็ตาม ขอความร่วมมือผู้ใช้ทางขับขี่ด้วยความระมัดระวังปฏิบัติตามกฎจราจรวางแผนการเดินทางล่วงหน้า เตรียมร่างกายให้พร้อม หากประชาชนต้องการสอบถามข้อมูลการเดินทางเพิ่มเติมหรือแจ้งเหตุด่วนเหตุร้ายระหว่างเดินทาง สามารถติดต่อได้ที่สายด่วน ทล. โทร. 1586 (โทรฟรีทุกเครือข่ายตลอด 24 ชั่วโมง) สายด่วนมอเตอร์เวย์ โทร. 1586 กด 7 และตำรวจทางหลวง โทร. 1193
วันอังคารที่ 20 ธันวาคม 2565
20/12/2565
ธ.ก.ส. มอบของขวัญปีใหม่ให้เกษตรกร ทั้งคืนดอกเบี้ย ลดภาระหนี้ และเสริมสภาพคล่อง เพื่อสร้างงาน สร้างรายได้
ธ.ก.ส. จัด 4 มาตรการ ส่งมอบเป็นของขวัญปีใหม่ให้เกษตรกร ทั้งคืนดอกเบี้ยผ่านโครงการชำระดีมีคืน การลดดอกเบี้ยแก้หนี้ครัวเรือน สูงสุด 50% จัดสินเชื่อเสริมสภาพคล่องและฟื้นฟูลูกค้า ดอกเบี้ย 0% 6 เดือน และสินเชื่อเพื่อการปรับตัวให้กับผู้ประกอบการธุรกิจ
ธ.ก.ส. จัด 4 มาตรการ ส่งมอบเป็นของขวัญปีใหม่ให้เกษตรกร ทั้งคืนดอกเบี้ยผ่านโครงการชำระดีมีคืน การลดดอกเบี้ยแก้หนี้ครัวเรือน สูงสุด 50% จัดสินเชื่อเสริมสภาพคล่องและฟื้นฟูลูกค้า ดอกเบี้ย 0% 6 เดือน และสินเชื่อเพื่อการปรับตัวให้กับผู้ประกอบการธุรกิจ ดอกเบี้ยร้อยละ 2 ใน 2 ปีแรก และปลอดชำระดอกเบี้ย 6 เดือนแรก เพื่อลดผลกระทบจาก COVID-19 ภัยธรรมชาติ และภาวะเศรษฐกิจชะลอตัว ให้สามารถสร้างงาน สร้างอาชีพและจัดการหนี้อย่างยั่งยืน ตั้งแต่บัดนี้จนถึง 31 มี.ค. 2566
​
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ในโอกาสส่งท้ายปีเก่า ต้อนรับปีใหม่ 2566 ธ.ก.ส. ขอส่งมอบของขวัญพิเศษให้กับพี่น้องเกษตรกรที่ได้รับผลกระทบจากวิกฤตต่าง ๆ ทั้งการแพร่ระบาดเชื้อไวรัส Covid-19 ภัยธรรมชาติ และภาวะเศรษฐกิจชะลอตัว ผ่าน 1) โครงการ ชำระดีมีคืน ปี 2565 โดยคืนดอกเบี้ยร้อยละ 20 ของดอกเบี้ยที่ชำระจริงไม่เกิน 1,000 บาทต่อรายให้กับลูกค้าที่ชำระหนี้ที่ถึงกำหนด เพื่อลดภาระการชำระหนี้และเสริมสภาพคล่องในการใช้จ่ายช่วงปีใหม่ วงเงินรวม 3,000 ล้านบาท 2) โครงการลดดอกเบี้ยแก้หนี้ภาคครัวเรือน ปีบัญชี 2565 สำหรับลูกค้าที่มีหนี้สินอันเป็นภาระหนัก ได้แก่ ลูกหนี้ (Non - Performing Loan - NPL) ลูกหนี้ปรับปรุงโครงสร้างหนี้ และลูกหนี้ที่ออกจากโครงการพักชำระหนี้ต่าง ๆ ของรัฐบาล ณ วันที่ 31 มีนาคม 2565 โดยลดดอกเบี้ยไม่เกินร้อยละ 50 ของดอกเบี้ยค้างชำระทั้งหมด เมื่อชำระหนี้เสร็จสิ้นเป็นรายสัญญา กรณีชำระเฉพาะดอกเบี้ยได้เสร็จสิ้น ลดดอกเบี้ยร้อยละ 30 ของดอกเบี้ยที่ชำระจริง และกรณีชำระดอกเบี้ยบางส่วน เกษตรกรรายบุคคลได้ลดดอกเบี้ยร้อยละ 20 ของดอกเบี้ยที่ชำระจริง และลูกหนี้กลุ่มบุคคล กลุ่มเกษตรกร สหกรณ์ นิติบุคคล รวมถึงกองทุนหมู่บ้านและชุมชนเมือง ลดดอกเบี้ยร้อยละ 10 ของดอกเบี้ยที่ชำระจริง
นอกจากนั้น ยังพร้อมเติมทุนผ่าน 3) มาตรการเสริมสภาพคล่องและฟื้นฟูลูกค้า ปีบัญชี 2565 วงเงินรวม 20,000 ล้านบาท ประกอบด้วย โครงการสินเชื่อเพื่อเป็นค่าใช้จ่ายในชีวิตประจำวันและค่าใช้จ่ายจำเป็นฉุกเฉิน เช่น ค่าอุปโภคและบริโภคที่จำเป็น อัตราดอกเบี้ย 0% 6 เดือนแรก เดือนที่ 7 คิดดอกเบี้ย MRR วงเงินรายละไม่เกิน 50,000 บาท และ โครงการสินเชื่อฟื้นฟูและพัฒนาคุณภาพชีวิต เพื่อเป็นค่าใช้จ่ายในการลงทุนประกอบอาชีพ วงเงินรายละไม่เกิน 500,000 บาท อัตราดอกเบี้ย MRR-2 ชำระคืนภายใน 15 ปี และ 4) สินเชื่อเพื่อสนับสนุนการลงทุนของผู้ประกอบธุรกิจ (สินเชื่อเพื่อการปรับตัวสำหรับผู้ประกอบการ) ที่มีการดำเนินธุรกิจสอดคล้องกับบริบทโลกใหม่ (New Normal) ทันกระแสดิจิทัลเทคโนโลยี เป็นมิตรกับสิ่งแวดล้อม และสร้างนวัตกรรมแห่งโลกอนาคต คิดอัตราดอกเบี้ยร้อยละ 2 ในช่วง 2 ปีแรก โดยปลอดชำระดอกเบี้ยในช่วง 6 เดือนแรก ปีถัดไปคิดอัตราดอกเบี้ย MRR (ปัจจุบัน MRR เท่ากับ ร้อยละ 6.50) และ MLR (ปัจจุบัน MLR เท่ากับร้อยละ 4.875) ทั้งนี้ ลูกค้าสามารถตรวจสอบสิทธิ์และแจ้งความประสงค์ในการเข้าร่วมมาตรการต่าง ๆ ได้ที่ ธ.ก.ส. สาขาที่ทำสัญญาหรือสอบถามข้อมูลเพิ่มเติมได้ที่ Call Center 02 555 0555 ตั้งแต่บัดนี้จนถึงวันที่ 31 มีนาคม 2566
วันอังคารที่ 20 ธันวาคม 2565
20/12/2565
SME D Bank มอบของขวัญ “3 แพคเกจส่งสุขจากใจ” ขอบคุณเอสเอ็มอีไทย จัดเต็มช่วยเพิ่มรายได้ ลดรายจ่าย ช้อปปิ้งจุใจส่งเสริมการตลาดสุดคึกคัก
SME D Bank มอบสุขส่งท้ายปีเก่าต้อนรับปีใหม่แด่เอสเอ็มอีไทย จัดเต็มของขวัญ “3 แพคเกจส่งสุขจากใจ” แทนคำขอบคุณ ช่วยเพิ่มรายได้ ลดรายจ่าย และส่งเสริมการตลาดคึกคัก
SME D Bank มอบสุขส่งท้ายปีเก่าต้อนรับปีใหม่แด่เอสเอ็มอีไทย จัดเต็มของขวัญ “3 แพคเกจส่งสุขจากใจ” แทนคำขอบคุณ ช่วยเพิ่มรายได้ ลดรายจ่าย และส่งเสริมการตลาดคึกคัก ได้แก่ 1.มอบบัตรกำนัล 300 บาท ให้แก่ลูกค้ารายย่อยทุกรายที่มีประวัติชำระดี 2.หนุนเอสเอ็มอีเข้าถึงเงินทุน วงเงิน 5 ล้านบาทขึ้นไป แจกฟรีบัตรเติมน้ำมันสูงสุด 5,000 บาท และ 3.ช้อปปิ้งของดี ราคาประหยัด มีโปรโมชั่นทุกชิ้นจากสุดยอดเอสเอ็มอีทั่วไทย เปิดให้บริการตั้งแต่วันนี้ ถึง 28 ก.พ. 66
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยในงานแถลงข่าว “ของขวัญปีใหม่ พ.ศ.2566 ของกระทรวงการคลัง และหน่วยงานที่เกี่ยวข้อง” ซึ่งมี นายอาคม เติมพิทยาไพสิฐ รัฐมนตรีว่าการกระทรวงการคลัง เป็นประธาน ว่า SME D Bank ในฐานะสถาบันการเงินของรัฐ ภายใต้การกำกับดูแลของกระทรวงการคลังและกระทรวงอุตสาหกรรม จัดเตรียมของขวัญสุดพิเศษส่งท้ายปีเก่าต้อนรับปีใหม่แทนคำขอบคุณมอบแด่ลูกค้าธนาคารและผู้ประกอบการเอสเอ็มอีไทยที่ร่วมเดินหน้าฝ่าฟันวิกฤตโควิด-19 มาด้วยกัน จนสามารถก้าวข้ามอุปสรรคได้สำเร็จ ด้วย “3 แพคเกจส่งสุขจากใจ” รับสิทธิได้ตั้งแต่วันนี้จนถึง 28 กุมภาพันธ์ 2566 ได้แก่
1.สุขใจ “ผ่อนดี มีรางวัล” มอบแด่ลูกค้าธนาคารทุกรายที่มีวงเงินสินเชื่อไม่เกิน 500,000 บาท และประวัติการชำระหนี้ดีต่อเนื่องตามเงื่อนไข (3 งวดติดต่อกัน ตั้งแต่เดือน ธ.ค.65 ถึงวันที่ 28 ก.พ.66) รับบัตรกำนัลซื้อสินค้าอุปโภคบริโภค ฟรี! มูลค่า 300 บาท สามารถนำไปจับจ่ายใช้สอยได้ตามพอใจ ช่วยกระตุ้นเศรษฐกิจในประเทศให้คึกคัก
2.สุขล้น “เติมทุน รับฟรีบัตรเติมน้ำมัน” ช่วยสนับสนุนผู้ประกอบการเอสเอ็มอีเข้าถึงแหล่งเงินทุน นำไปใช้เสริมสภาพคล่อง และฟื้นฟูธุรกิจ หากได้รับอนุมัติและทำสัญญาสินเชื่อที่ใช้หลักทรัพย์ค้ำประกันภายในวันที่ 28 ก.พ.66 วงเงินกู้ตั้งแต่ 5-50 ล้านบาท รับฟรี บัตรเติมน้ำมัน มูลค่าสูงสุด 5,000 บาท
และ 3.สุขช้อป “ช้อปปิ้งของดี มีโปรโมชั่นจากสุดยอดเอสเอ็มอีทั่วไทย” เปิดโอกาสให้ผู้บริโภคได้ซื้อหาสินค้าดี ราคาประหยัด มีโปรโมชั่นทุกชิ้น จากสุดยอดเอสเอ็มอีทั่วไทย กว่า 300 กิจการ ทั้งกลุ่มคลัสเตอร์ ท่องเที่ยว ที่พัก อาหาร เป็นต้น ผ่าน E-Book ของ SME D Bank ที่หน้าเว็บไซต์ของธนาคาร (www.smebank.co.th) เหมาะซื้อเป็นของขวัญมอบในเทศกาลส่งท้ายปีเก่าต้อนรับปีใหม่
สามารถดูรายละเอียดเพิ่มเติมได้ผ่านช่องทางต่าง ๆ ของธนาคาร เช่น เว็บไซต์ www.smebank.co.th , LINE Official Account : SME Development Bank และสาขาของ SME D Bank ทั่วประเทศ เป็นต้น สอบถามข้อมูลเพิ่มเติม Call Center 1357
วันอังคารที่ 20 ธันวาคม 2565
ท่องเที่ยวคึกคัก รมว.สุชาติ สั่งอัพสกิลผู้ว่างงาน 50,000 คน ทำงานบริการท่องเที่ยว
กรมพัฒนาฝีมือแรงงาน ขานรับข้อสั่งการ รมว.แรงงาน นายสุชาติ ชมกลิ่น  ดึงคนว่างงาน  นักเรียน นักศึกษาปีสุดท้าย อัพสกิล 50,000 คน พร้อมรื้อแผนฝึกทั่วประเทศรับภาคการท่องเที่ยว
วันอังคารที่ 20 ธันวาคม 2565
ปลัด พม. ขอบคุณประชาชนผู้ใจบุญร่วมงานกาชาด ประจำปี 2565
ปลัด พม. ขอบคุณประชาชนผู้ใจบุญร่วมงานกาชาด ประจำปี 2565
เมื่อวันที่ 19 ธันวาคม 2565 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า วานนี้ เป็นวันสุดท้ายของงานกาชาด ประจำปี 2565 โดยกระทรวง พม. ได้ออกร้านกาชาดที่บูธเลขที่ 3.11 โซน A ภายในสวนลุมพินี ซึ่งได้รับความสนใจจากประชาชนจำนวนมากตลอดทั้งวัน เข้ามาร่วมสนุกและลุ้นรางวัลมากมายจากกิจกรรมตักไข่ไดโนเสาร์ และการจำหน่ายสลากบำรุงสภากาชาดไทย “บัตร พม. เชิญรับโชค” ที่มีรางวัลใหญ่รวมมูลค่ากว่า 1,200,000 บาท โดยเฉพาะช่วงค่ำ ประชาชนจำนวนมากเดินเข้ามายังบูธ กระทรวง พม. อย่างไม่ขาดสาย เพื่อซื้อบัตรร่วมกิจกรรมตักไข่ไดโนเสาร์กับแขกรับเชิญคนพิเศษ 3 ท่าน ได้แก่ 1) เอก - นนทกฤช กลมกล่อม ผู้ประกาศข่าวจากช่อง MONO 29 2) ตะวัน - ณวินวิชญ์ กิตติชนวิชญ์ นักแสดงจากช่อง 8 และ 3) ฟิล์ม - ฉัตรดาว สิทธิผล นักแสดงอิสระ ที่มาช่วยสร้างสีสันและความสนุกสนานอย่างเต็มที่ ส่งผลให้วันนี้ กระทรวง พม. มีรายได้มากที่สุดตั้งแต่ออกร้านกาชาดครั้งนี้ ซึ่งต้องขอบคุณประชาชนผู้ใจบุญทุกท่าน รวมทั้งแขกรับเชิญคนพิเศษทั้ง 3 ท่าน ทั้งนี้ กระทรวง พม. จะนำรายได้ทูลเกล้าฯ ถวายองค์สภานายิกาสภากาชาดไทยต่อไป
นายอนุกูล กล่าวเพิ่มเติมว่า สำหรับสลากบำรุงสภากาชาดไทย "บัตร พม. เชิญรับโชค" มีผลการออกสลาก ดังนี้ 1) รางวัลที่ 1 รถยนต์ Mazda2 1.3 C จำนวน 1 รางวัล ได้แก่ หมายเลข 47094 2) รางวัลที่ 2 ทองคำแท่ง หนัก 5 บาท จำนวน 1 รางวัล ได้แก่ หมายเลข 27202 3) รางวัลที่ 3 ทองคำแท่ง หนัก 3 บาท จำนวน 1 รางวัล ได้แก่ หมายเลข 55203 4) รางวัลที่ 4 ทองคำแท่ง หนัก 1 บาท จำนวน 2 รางวัล ได้แก่ หมายเลข 79123 และ หมายเลข 77036 และ 5) รางวัลเลขท้าย 3 ตัว หมุน 1 ครั้ง สร้อยคอทองคำ น้ำหนัก 1 สลึง จำนวน 35 รางวัล ได้แก่ หมายเลข 641 ทั้งนี้ ผู้ถูกรางวัลนำใบสลากพร้อมบัตรประจำตัวประชาชนมาติดต่อรับรางวัลได้ตั้งแต่วันนี้ถึง 18 มีนาคม 2566 ในเวลาราชการ ที่กลุ่มอำนวยการ กองกลาง สำนักงานปลัดกระทรวง พม. โทร. 0 2659 6441, 0 2659 6403 และ 0 2659 6528
วันอังคารที่ 20 ธันวาคม 2565
20/12/2565
ครม.ขยายเวลาสินเชื่อช่วยผู้ประกอบธุรกิจจังหวัดชายแดนใต้ อีก 30 เดือน พร้อมขยายกลุ่มเป้าหมายครอบคลุม 4 อำเภอ จังหวัดสงขลา เข้าถึงสินเชื่อดอกเบี้ยต่ำ
ครม.ขยายเวลาสินเชื่อช่วยผู้ประกอบธุรกิจจังหวัดชายแดนใต้ อีก 30 เดือน พร้อมขยายกลุ่มเป้าหมายครอบคลุม 4 อำเภอ จังหวัดสงขลา เข้าถึงสินเชื่อดอกเบี้ยต่ำ
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 20 ธันวาคม 2565 ว่า ครม.เห็นชอบขยายระยะเวลาโครงการให้ความช่วยเหลือทางการเงินแก่ผู้ประกอบกิจการในสามจังหวัดชายแดนภาคใต้ (ยะลา นราธิวาส ปัตตานี) วงเงิน 25,000 ล้านบาท ภายใต้มาตรการด้านการเงินสำหรับเขตพัฒนาพิเศษเฉพาะกิจจังหวัดชายแดนภาคใต้ ออกไปอีก 2 ปี 6 เดือน เริ่มตั้งแต่ 1 ม.ค. 2566 – 30 มิ.ย. 2568 (จากเดิมที่สิ้นสุด 31 ธ.ค.65) หรือจนกว่าจะเต็มวงเงิน พร้อมกันนี้ ครม.เห็นชอบปรับปรุงหลักเกณฑ์การดำเนินโครงการ อาทิ ขยายพื้นที่เป้าหมายครอบคลุม 4 อำเภอในจังหวัดสงขลา เพื่อให้ครอบคลุมผู้ประกอบการที่ได้รับผลกระทบและเข้าถึงสินเชื่อได้อย่างทั่วถึงยิ่งขึ้น และอนุมัติงบประมาณวงเงิน 1,250 ล้านบาท สำหรับชดเชยต้นทุนเงินให้กับธนาคารออมสินในการดำเนินโครงการด้วย
โครงการนี้ มีวัตถุประสงค์เพื่อช่วยเหลือผู้ประกอบการที่ได้รับผลกระทบจากเหตุการณ์ความไม่สงบในสามจังหวัดชายแดนภาคใต้ ให้มีเงินทุนเพียงพอสำหรับการดำเนินธุรกิจ เกิดความมั่นใจในการประกอบกิจการ และมีการลงทุนอย่างต่อเนื่อง โดยธนาคารออมสินให้สินเชื่อแก่สถาบันการเงินที่เข้าร่วมโครงการในอัตราร้อยละ 0.01 ต่อปี และสถาบันการเงินปล่อยสินเชื่อให้แก่ผู้ประกอบการในอัตราร้อยละ 1.5 ต่อปี และธนาคารออมสินให้สินเชื่อแก่ผู้ประกอบการโดยตรงในอัตราร้อยละ 1.5 ต่อปี โครงการนี้ ดำเนินการมาแล้ว 5 ปี ตั้งแต่ปี 1 ม.ค.2561 - 31 ธ.ค.2565 อนุมัติสินเชื่อไปแล้ว (ณ 24 พ.ย.2565) จำนวน 4,890 ราย รวมวงเงิน 20,872 ล้านบาท จากวงเงินโครงการทั้งหมด 25,000 ล้านบาท มีวงเงินคงเหลือจำนวน 4,128 ล้านบาท ซึ่งจะดำเนินการให้สินเชื่อต่อไป
สำหรับหลักเกณฑ์การดำเนินโครงการส่วนใหญ่ยังคงเดิม แต่มีการปรับปรุงหลักเกณฑ์บางประการ อาทิ
1.คุณสมบัติของผู้สินเชื่อ 1)ขยายกลุ่มเป้าหมายให้ครอบคลุมผู้ประกอบการที่มีสถานประกอบการอยู่ในพื้นที่ 4 อำเภอ จังหวัดสงขลา ได้แก่ อำเภอเทพา อำเภอจะนะ อำเภอนาทวี และอำเภอสะบ้าย้อย จากเดิมที่ให้ความช่วยเหลือเฉพาะผู้ประกอบการในจังหวัดยะลา จังหวัดนราธิวาส จังหวัดปัตตานี และ 2)ผู้ขอสินเชื่อต้องเป็นผู้ที่ยังไม่เคยได้รับสินเชื่อตามโครงการ หรือเคยได้รับสินเชื่อตามโครงการมาแล้วไม่เกิน 5 ปี เพื่อให้ความช่วยเหลือผู้ประกอบการทั่วถึงมากยิ่งขึ้น
2.กำหนดวงเงินกู้สูงสุดไม่เกิน 20 ล้านบาทต่อราย เพื่อให้ผู้ประกอบการรายย่อยสามารถเข้าถึงสินเชื่อได้มากขึ้น จากเดิมที่ไม่ได้กำหนดวงเงินกู้ต่อราย
3.รัฐบาลชดเชยต้นทุนเงินให้กับธนาคารออมสิน ในอัตราร้อยละ 2 ต่อปี เป็นระยะเวลา 2 ปี 6 เดือน รวมทั้งสิ้นไม่เกิน 1,250 ล้านบาท โดยให้ธนาคารออมสิน เบิกจ่ายตามที่เกิดขึ้นจริง